CELEX: 31967R1043
Language: bg
Date: 1967-12-22 00:00:00
Title: Регламент № 1043/67/EИО на Комисията от 22 декември 1967 година относно подробни правила за определяне на базисни квоти за захар

03/ 01
            
            
               BG
            
            
               Официален вестник на Европейския съюз
            
            
               73
            
         31967R1043
   
               P 314/17
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ № 1043/67/EИО НА КОМИСИЯТА
   
   от 22 декември 1967 година
   относно подробни правила за определяне на базисни квоти за захар
   КОМИИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Регламент № 1009/67/EИО на Съвета (1) от 18 декември 1967 г. относно общата организация на пазара на захар, и по-специално член 23, параграф 4 от него,
   като има предвид, че член 23 на Регламент № 1009/67/EИО предвижда определянето на базисни квоти за фабрики или предприятия, като тези квоти се установяват чрез умножаване на тяхното средно годишно производство на захар през 1961—1962 до 1965—1966 пазарни години по коефициент, изразяващ съотношението на съответното базисно количество на държава- членка към средногодишното производство на захар на тази държава през същия период;
   като има предвид, че терминът „производство“, както се използва в този член, трябва да се определи;
   като има предвид, че за да се опрости административната задача за пресмятане на средното производство, следва да се предвиди превръщането на различните видове захар в бяла захар и изразяването на отпуснатите квоти в бяла захар;
   като има предвид, че държавите-членки би следвало да се възползуват от възможностите, предложени в член 1 от Регламент № 1027/67/EИО на Съвета (2) от 21 декември 1967 г. за определянето на базисни квоти за захар само в необходимата степен;
   като има предвид, че мерките, предвидени в настоящия регламент, са в съответствие със становището на Управителния комитет по захарта;
   ПРИЕ НАСТОЯЩИЯ РЕГЛАМЕНТ:
   Член 1
   1.   За целите на член 23 от Регламент № 1009/67/EИО „производство на захар“ означава общото производство на бяла, сурова и течна захар от захарно цвекло, захарна тръстика или меласа.
   2.   Следното не се разглежда като производство на захар за целите на посочения член:
   
               а)
            
            
               производството на бяла захар от сурова захар;
            
         
               б)
            
            
               производството на течна захар от бяла или сурова захар;
            
         
               в)
            
            
               производството на захар при режим на активно усъвършенстване;
            
         
               г)
            
            
               производството на захар от меласа, ако съответната държава-членка не е разрешила тази захар да се продава на вътрешния пазар.
            
         Член 2
   За целите на изчисляването на средногодишното захарно производство на фабрика или предприятие, посочено в член 23 или Регламент № 1009/67/EИО:
   
               —
            
            
               производството на бяла захар се взема предвид, без да се отчитат различията в качеството;
            
         
               —
            
            
               производството на сурова захар се изразява в бяла захар;
            
         
               —
            
            
               производството на течна захар се изразява в бяла захар.
            
         Член 3
   Държавите-членки могат да се позовават на разпоредбите на член 1 от Регламент № 1027/67/EИО, доколкото това е оправдано от обстоятелствата по даден случай.
   Член 4
   Разпределените базисни квоти се изразяват в бяла захар.
   Член 5
   Настоящият регламент влиза в сила на третия ден след публикуването му в Официален вестник на Европейските общности.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 декември 1967 година.
      
         
            За Комисията
         
         
            Председател
         
         Jean REY
         
      
   
   
      (1)  ОВ 308, 18.12.1967 г., стр. 1.
   
      (2)  ОВ 313, 22.12.1967 г., стр. 2.